REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj: 06-2/38-24

01. maj 2024. godine

B e o g r a d

ZAPISNIK

SA ČETVRTE SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 01. MAJA 2024. GODINE

Sednica je počela u 11,30 časova.

Sednici je, saglasno članu 70. stav 1. alineja prva Poslovnika Narodne skupštine, predsedavao Milenko Jovanov, predsednik Odbora.

Sednici su prisustvovali članovi Odbora: Ivana Nikolić, Olja Petrović, Miloljub Albijanić, Darko Laketić, Aleksandar Jugović, Goran Milić, Stefan Kitanović, Đorđe Komlenski, Branimir Jovanović, Jelena Milošević i Stefan Janjić.

Sednici nisu prisustvovali članovi Odbora: Snežana Paunović, Branko Lukić, Miroslav Aleksić, Dragana Rakić i Vojislav Mihailović.

Sednici su prisustvovali zamenici članova Odbora: Marko Milošević, zamenik Snežane Paunović i Uroš Đokić, zamenik Miroslava Aleksića.

Na predlog predsednika, Odbor je jednoglasno utvrdio sledeći:

D n e v n i r e d:

1. Razmatranje Rešenja Republičke izborne komisije o dodeli mandata narodnog poslanika radi popune upražnjenih poslaničkih mesta u Narodnoj skupštini (03 broj 013-1113/24 od 25. aprila 2024. godine);

2. Razmatranje ostavki koje su na funkciju narodnog poslanika podneli Dejan Ristić (01 broj: 118-1169/24 od 1. maja 2024. godine), Zlatibor Lončar (01 broj: 118-1168/24 od 1. maja 2024. godine), Jelena Žarić Kovačević (01 broj: 118-1174/24 od 1. maja 2024. godine), Tatjana Macura (01 broj: 118-1173/24 od 1. maja 2024. godine), Petar Petković (01 broj: 118-1176/24 od 1. maja 2024. godine), Arno Gujon (01 broj: 118-1175/24 od 1. maja 2024. godine), Milan Krkobabić (01 broj: 118-1161/24 od 30. aprila 2024. godine), Ivica Dačić (1 broj: 118-1171/24 od 1. maja 2024. godine), Novica Tončev (01 broj: 118-1170/24 od 1. maja 2024. godine), Slavica Đukić Dejanović (01 broj: 118-1172/24 od 1. maja 2024. godine) i Usame Zukorlić (01 broj: 118-1177/24 od 1. maja 2024. godine).

**Prva tačka dnevnog reda**: Razmatranje Rešenja Republičke izborne komisije o dodeli mandata narodnog poslanika radi popune upražnjenih poslaničkih mesta u Narodnoj skupštini

Predsednik je upoznao članove Odbora da su dostavljena sledeća dokumenta: Rešenje Republičke izborne komisije o dodeli mandata Jeleni Bogdanović, Dušanu Radosavljeviću, Staši Stojanović, Nataši Ivanović, Nikoli Laziću i Draganu Ninkoviću, kao i Uverenja o izboru imenovanih za narodne poslanike.

Podsetio je da je Odbor, u skladu sa odredbama člana 199. Poslovnika, ovlašćen da izvrši uvid u Rešenje Republičke izborne komisije i Uverenja o izboru narodnih poslanika, radi utvrđivanja istovetnosti podataka.

Diskusije nije bilo.

Odbor je, na predlog predsednika, većinom glasova, usvojio i Narodnoj skupštini podneo sledeći

I Z V E Š T A J

Odbor je konstatovao da su prestankom mandata narodnim poslanicima Mariji Vojinović i Slavici Škrbić, izabranim sa Izborne liste „DR MILOŠ JOVANOVIĆ - NADA ZA SRBIJU - Srpska koalicija NADA - Nacionalno demokratska alternativa - Nova Demokratska stranka Srbije (Novi DSS) - Pokret obnove Kraljevine Srbije (POKS) - Vojislav Mihailović“, Nikoli Selakoviću, Milošu Vučeviću i Predragu Bandiću, izabranim sa Izborne liste „ALEKSANDAR VUČIĆ - Srbija ne sme da stane“ i Nastasji Baković, izabranoj sa Izborne liste SRBIJA PROTIV NASILjA – MIROSLAV MIKI ALEKSIĆ – MARINIKA TEPIĆ (STRANKA SLOBODE I PRAVDE, NARODNI POKRET SRBIJE, ZELENO-LEVI FRONT, NE DAVIMO BEOGRAD, EKOLOŠKI USTANAK – ĆUTA, DEMOKRATSKA STRANKA, POKRET SLOBODNIH GRAĐANA, SRBIJA CENTAR, ZAJEDNO, POKRET ZA PREOKRET, UDRUŽENI SINDIKATI SRBIJE „SLOGA“, NOVO LICE SRBIJE) ostala upražnjena poslanička mesta u Narodnoj skupštini, u skladu sa odredbom člana 131. Zakona o izboru narodnih poslanika.

Kada narodnom poslaniku mandat prestane pre nego što se potvrde mandati za dve trećine narodnih poslanika iz narednog saziva, mandat se dodeljuje kandidatu sa izborne liste na način utvrđen u čl. 134. i 135. Zakona o izboru narodnih poslanika.

Odbor je, postupajući u skladu sa odredbama člana 199. Poslovnika Poslovnika Narodne skupštine, izvršio uvid u Rešenje Republičke izborne komisije i Uverenja o izboru narodnih poslanika Jelene Bogdanović i Dušana Radosavljevića, izabranih sa Izborne liste „DR MILOŠ JOVANOVIĆ - NADA ZA SRBIJU - Srpska koalicija NADA - Nacionalno demokratska alternativa - Nova Demokratska stranka Srbije (Novi DSS) - Pokret obnove Kraljevine Srbije (POKS) - Vojislav Mihailović“, Staše Stojanović, Nataše Ivanović i Nikole Lazića, izabranih sa Izborne liste „ALEKSANDAR VUČIĆ - Srbija ne sme da stane“ i Dragana Ninkovića, izabranog sa Izborne liste SRBIJA PROTIV NASILjA – MIROSLAV MIKI ALEKSIĆ – MARINIKA TEPIĆ (STRANKA SLOBODE I PRAVDE, NARODNI POKRET SRBIJE, ZELENO-LEVI FRONT, NE DAVIMO BEOGRAD, EKOLOŠKI USTANAK – ĆUTA, DEMOKRATSKA STRANKA, POKRET SLOBODNIH GRAĐANA, SRBIJA CENTAR, ZAJEDNO, POKRET ZA PREOKRET, UDRUŽENI SINDIKATI SRBIJE „SLOGA“, NOVO LICE SRBIJE), i utvrdio da su podaci o izboru narodnih poslanika istovetni sa podacima iz Rešenja Republičke izborne komisije, čime su se stekli uslovi za potvrđivanje mandata imenovanim narodnim poslanicima.

Odbor predlaže da Narodna skupština odmah po prijemu ovog izveštaja, konstatuje potvrđivanje mandata novoizabranim narodnim poslanicima: Jeleni Bogdanović, Dušanu Radosavljeviću, Staši Stojanović, Nataši Ivanović, Nikoli Laziću i Draganu Ninkoviću.

Za izvestioca Odbora na sednici Narodne skupštine određen je Milenko Jovanov, predsednik Odbora.

**Druga tačka dnevnog reda:** Razmatranje ostavki koje su na funkciju narodnog poslanika podneli Dejan Ristić, Zlatibor Lončar, Jelena Žarić Kovačević, Tatjana Macura, Petar Petković, Arno Gujon, Milan Krkobabić, Ivica Dačić, Novica Tončev, Slavica Đukić Dejanović i Usame Zukorlić.

Predsednik Odbora je konstatovao da su ostavke Dejana Ristića, Zlatibora Lončara, Jelene Žarić Kovačević, Tatjane Macure, Petra Petkovića, Arno Gujona, Milana Krkobabića, Ivice Dačića, Novice Tončeva, Slavice Đukić Dejanović i Usame Zukorlića, na funkciju narodnog poslanika, overene u skladu sa zakonom kojim se uređuje overavanje potpisa, i u zakonskom roku predate na pisarnicu Narodne skupštine.

Diskusije nije bilo.

Odbor je, na predlog predsednika, većinom glasova, usvojio i Narodnoj skupštini podneo sledeći

I Z V E Š T A J

Odbor je utvrdio da je podnošenjem ostavki narodnih poslanika Jelene Žarić Kovačević, Tatjane Macure, Zlatibora Lončara, Dejana Ristića, Arno Gujona, Milana Krkobabića i Petra Petkovića, izabranih sa Izborne liste „ALEKSANDAR VUČIĆ - Srbija ne sme da stane“, Slavice Đukić Dejanović, Ivice Dačića i Novice Tončeva, izabranih sa Izborne liste „IVICA DAČIĆ – PREMIJER SRBIJE“ i Usame Zukorlića, izabranog sa Izborne liste „USAME ZUKORLIĆ – UJEDINJENI ZA PRAVDU – STRANKA PRAVDE I POMIRENJA – BOŠNJACI SANDŽAKA, TOMISLAV ŽIGMANOV - DEMOKRATSKI SAVEZ HRVATA U VOJVODINI / USAME ZUKORLIĆ – UJEDINjENI ZA PRAVDU – STRANKA PRAVDE I POMIRENjA – BOŠNjACI SANDžAKA, TOMISLAV ŽIGMANOV - DEMOKRATSKI SAVEZ HRVATA U VOJVODINI“, nastupio slučaj iz člana 131. stav 2. tačka 6) Zakona o izboru narodnih poslanika, u kome se podnošenje ostavke navodi kao jedan od razloga za prestanak mandata narodnom poslaniku pre nego što se potvrde mandati za dve trećine narodnih poslanika iz narednog saziva Narodne skupštine.

Mandat narodnog poslanika prestaje danom podnošenja ostavke, u skladu sa članom 132. stav 5. Zakona o izboru narodnih poslanika, te Odbor predlaže da Narodna skupština u smislu člana 133. istog zakona, konstatuje da je imenovanim prestao mandat narodnih poslanika.

Popunjavanje upražnjenih poslaničkih mesta izvršiće se dodeljivanjem mandata drugim kandidatima u skladu sa čl. 134. i 135. Zakona.

Za izvestioca Odbora na sednici Narodne skupštine određen je Milenko Jovanov, predsednik Odbora.

\*\*\*

Sednica je završena u 11,40 časova.

Sastavni deo ovog zapisnika čini obrađeni tonski snimak sednice Odbora.

SEKRETAR PREDSEDNIK

Svetlana Dedić Milenko Jovanov